钦定古今图书集成/明伦汇编/氏族典/第358卷 > 林逢龙
## 钦定古今图书集成/明伦汇编/氏族典/第358卷 > 林逢龙

按《温州府志》：“逢龙，字庆云，平阳人。游郡庠，从父湖北
提举，以胄牒补太学。景定庚申，有边警，上书陈战守
计。淳熙丙寅，与弟廷龙叩阍言事，忤时宰意，归乡里。
郡守江万顷待以师礼。壬辰，复至京师，与同舍齐应
魁等上封事，乞正贾似道误国之罪，急调兵解襄樊
围。似道大怒，削其籍，押还本贯，乃屏居宝岩山中。德”
祐丙子，元兵至温，其将素闻逢龙名，令军校至山中
索得之，迫以入城，逢龙攘臂怒骂，以腹触其刃而死。
所遗文有《草塘集》二十卷、古论十卷。